Diari Oficial de la Generalitat Valenciana


Sumari del DOGV 5603, del 20-09-2007 (2007/10534)

Acord de Creació de Fitxers de Dades de Caràcter Personal de Titularitat Pública del Col·legi Oficial de Gestors Administratius de València.
--------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2007/07/16/(1)/dof/vci/html**

### Dades del document

Número de DOGV
:   5603

Data del DOGV
:   20-09-2007

Secció del DOGV
:   I. DISPOSICIONS GENERALS

Número del document
:   2007/10669


Data del document
:   16-07-2007

Organisme emissor
:   Col·legi Oficial de Gestors Administratius de València

Tipus de document
:   Acord

Descriptors 

:   * València
    * dades personals
    * base de dades
    * col·legi professional
    * legislació

Acord de Creació de Fitxers de Dades de Caràcter Personal de Titularitat Pública del Col·legi Oficial de Gestors Administratius de València. [2007/10907]  
L'article 20 de la Llei Orgànica 15/1999, de 13 de desembre, de Protecció de Dades Personals (LOPD), establix que la creació, modificació o supressió de fitxers de les administracions públiques haurà d'efectuar-se per mitjà d'una disposició general publicada en el Boletín Oficial del Estado o diari oficial corresponent.  
El Col·legi Oficial de Gestors Administratius de València és una corporació de dret públic amb personalitat jurídica pròpia i plena capacitat per al compliment dels seus fins, d'acord amb el que establix la Llei 2/1974, de Col·legis Professionals, de 13 de febrer, modificada per les lleis 74/1978, de 26 de desembre; 7/1997, de 14 de febrer, i Reial Decret Llei 6/2000, de 23 de juny i en el seu Estatut propi, aprovat per:  
- La Junta General Extraordinària de col·legiats, celebrada en 22.12.1999.  
- La conselleria de Justícia i Administracions Públiques en 24.02.2000.  
- Publicat en el DOGV en 11.04.2000.  
- Modificat per la Junta General Extraordinària de col·legiats, celebrada en 31.03.2000.  
- Publicat en el DOGV en 22.08.2000.  
Com a corporació de dret públic i en els termes que figuren en la jurisprudència del Tribunal Constitucional, sentències com les número 20/88 i 87/89, corresponen al Consell General o col·legi oficial l'exercici de totes aquelles funcions d'interés públic que directament i en relació amb la professió pel legislador li siguen encomanades o bé li siguen delegades per l'administració.  
Entre les indicades funcions corresponen al Consell General del Col·legi Oficial de Gestors Administratius de València, en l'àmbit de la seua competència, l'ordenació de l'activitat professional, vetlant per l'ètica i dignitat professional i el respecte degut als drets dels particulars, així com en l'exercici de la facultat disciplinària en l'orde professional i col·legial i l'adopció de totes aquelles mesures conduents a evitar l'intrusisme professional.  
De conformitat amb el que disposa l'article 20 de la Llei 15/99, de 13 de desembre, la Junta de Govern del Col·legi Oficial del Gestors Administratius de València, en sessió celebrada el dia 16 de juliol de 2007, aprova la disposició de creació dels fitxers de titularitat pública de caràcter personal de la corporació, en els termes següents:  
Article 1  
Es crearan els fitxers de dades de caràcter personal de titularitat pública de responsabilitat del Col·legi Oficial de Gestors Administratius de València que s'indiquen en els annexos de la present disposició i que hauran d'adequar-se als termes i condicions previstos en l'article 20 de la Llei 15/99, de 13 de desembre, de Protecció de Dades de Caràcter Personal i disposicions de desplegament, en particular a les prescripcions establides en el Reial Decret 994/99, d'11 de juny, pel que s'aprova el Reglament de Mesures de Seguretat dels fitxers automatitzats que continguen dades de caràcter personal.  
Article 2  
El Col·legi Oficial de Gestors Administratius de València, com a responsable dels fitxers i tractaments, haurà d'adoptar les mesures necessàries per a garantir que les dades de caràcter personal existents en els mateixos s'usen per a les finalitats i funcions de dret públic que té encomanades i reconegudes en la Llei 2/74, de 13 de febrer, de Col·legis Professionals i la resta de normativa de caràcter general o sectorial que afecte la professió, en relació amb la Llei Orgànica 15/99, de 13 de desembre, de Protecció de Dades de Caràcter Personal.  
Article 3  
Els professionals afectats podran exercir els drets d'accés, rectificació, oposició i cancel·lació, davant de la Secretaria del Col·legi Oficial de Gestors Administratius de València, sítia a València, carrer de Poeta Quintana, número 1, pta 2.  
Disposició final  
Primera  
De la present disposició es traslladarà a l'Agència Espanyola de Protecció de Dades, d'acord amb allò que s'ha disposat en article 39.2. A/ de la Llei Orgànica 15/1999, de 13 de desembre, de Protecció de Dades de caràcter personal (LOPD), que disposa que seran objecte d'inscripció en el Registre General de Protecció de Dades els fitxers dels quals siguen titulars les administracions públiques. Així mateix, i en l'article 5 del Reial Decret 1332/1994, de 20 de juny de 1994, que desenvolupa determinats aspectes de la Llei Orgànica 5/1992, i que està en vigor en el que no s'opose a la LODP, s'assenyala que tot fitxer de caràcter personal de titularitat pública serà notificat a l'Agència Espanyola de Protecció de Dades per l'òrgan competent responsable del fitxer per a la seua inscripció en el Registre General de Protecció de Dades per mitjà del trasllat, a través del model normalitzat que a este efecte elabore l'Agència, d'una còpia de la disposició de creació del fitxer.  
Segona  
La present disposició entrarà en vigor l'endemà de la seua publicació en el Diari Oficial de la Comunitat Valenciana.  
ANNEX I  
Fitxers professionals: col·legiats, acreditats i inscrits.  
Fitxers que contenen dades de caràcter personal i d'activitat dels professionals.  
Usos i fins:  
- Registre de col·legiats, acreditats i inscrits  
- Control de títols, d'exercici professional i especialització  
- Acreditació de l'habilitació professional dels col·legiats, dels acreditats i dels inscrits  
- Control de les incompatibilitats professionals  
- Registre de càrrecs corporatius  
- Gestió de quotes col·legials  
- Llista de pèrits judicials i extrajudicials  
- Emissió de certificats i acreditacions relacionades amb l'exercici de potestats juridicopubliques  
- Enviament de comunicacions, en l'àmbit nacional i internacional, vinculades amb l'exercici de potestats de dret públic  
- Torns i horaris d'assistència en servicis d'interés públic  
- Fins científics històrics i estadístics  
- Mediació i arbitratge  
- L'exercici de qualsevol altra potestat estatuària de Dret Públic  
Responsable del fitxer:  
- Col·legi Oficial de Gestors Administratius de València  
Col·lectiu afectat:  
Professionals i, si és el cas, els seus hereus o beneficiaris. Només en el cas que existisca obligació legal de contractar una assegurança de responsabilitat civil.  
Procediment d'arreplegada de dades:  
Fitxes adscripció i declaracions, documentals o telemàtiques.  
Estructura bàsica i tipus de dades:  
Dades identificatives:  
- Nom i cognoms  
- DNI/NIF, passaport i/o permís de residència  
- Adreça professional: inclou telèfon, fax, e-mail i web   
- Adreça particular (previ consentiment)   
Dades de característiques personals:   
- Data i lloc de naixement   
- Nacionalitat   
- Sexe   
Dades acadèmiques i professionals:   
- Adscripció al col·legi corresponent   
- Data d'alta i, si és el cas, canvis, modificacions, comunicacions d'exercici professional en distint àmbit territorial al del col·legi d'adscripció i baixa col·legial   
- Número de col·legiat   
- Altres números d'identificació, si és el cas   
- Data d'expedició del títol i universitat (en el cas de titulats estrangers, a més, document acreditatiu del reconeixement, homologació o convalidació del títol)   
- Col·legi/s d'adscripció de procedència, data i causa d'alta i baixa   
- Autoritat competent de l'estat membre de la Unió Europea, d'origen o d'acollida, del professional inscrit   
- Circumstàncies que afecten l'habilitació professional, i incompatibilitats   
- Àmbit territorial d'actuació en l'exercici de la professió   
- Llengües oficials i idiomes   
- Modalitats d'exercici professional i especialitzacions   
- Càrrecs corporatius   
Altres dades:   
- Domiciliació bancària   
- Règim de previsió social   
Cessions previstes:   
- Consells de col·legis autonòmics i col·legis oficials de la mateixa professió  
- Consells i col·legis d'altres professions, quan siga per a l'exercici de competències semblants o quan així es dispose en una llei   
- Òrgans jurisdiccionals   
- Administracions general de l'estat, de les comunitats autònomes, local i institucions de caràcter públic competents, per a l'exercici de competències semblants o quan així ho establisca una llei  
- Servicis públics responsables de la producció d'estadístiques oficials   
- Assegurances obligatòries de responsabilitat professional  
- Qualsevol altra que resulte de la normativa vigent, amb rang de llei   
Transferències:   
Autoritats competents dels estats membres de la Unió Europea, d'origen o d'acollida, dels professionals inscrits.   
Si és el cas, organismes i entitats internacionals, amb competència en la matèria.   
Unitat o servici davant els quals es pot exercitar el dret d'accés:   
secretaria corresponent de cada corporació de dret públic   
Mesures de seguretat   
Nivell bàsic  
ANNEX II   
Fitxer relatiu a recursos, queixes, denúncies i sancions professionals (manual)  
Fitxers que contenen dades personals i professionals dels col·legiats acreditats i dels inscrits en relació amb queixes, denúncies, informacions reservades i expedients disciplinaris, d'acord amb la legislació de col·legis professionals i estatuts de cada professió.   
Usos i fins:   
- Registre de reclamacions, queixes i/o denúncies presentat front actuacions dels professionals col·legiats, dels acreditats i dels inscrits   
- Control de tramitació i resolució de queixes i denúncies   
- Control deontològic i disciplinari de l'exercici professional  
- Gestió i control de tramitació d'expedients   
- Gestió i control de recursos relacionats amb la tramitació d'expedients en via administrativa i jurisdiccional   
- Emissió de certificats   
- Compliment i execució de resolucions i sentències   
Responsable de fitxers:   
Col·legi Oficial de Gestors Administratius de València i consells generals   
Col·lectiu afectat:   
Professionals col·legiats, acreditats o inscrits, denunciants i interessats  
Procediment d'arreplegada de dades:   
Documental o telemàtica procedents de denúncies o reclamacions relacionades amb el procediment.   
Estructura bàsica i tipus de dades:   
Dades especialment protegits relatius a infraccions:   
- Dades referents a diligències informatives, tramitació d'expedients i compliment i execució de resolucions i sentències.   
Dades identificatives:   
- Nom i cognoms   
- DNI, passaport i/o permís de residència o treball   
- Domicili a l'efecte de notificacions   
Dades acadèmiques i professionals:   
- Adscripció col·legial  
- Número de col·legiat, d'acreditat o d'inscrit   
- Modalitat d'exercici i especialització  
- Autoritats competents dels estats membres de la Unió Europea, o d'origen o d'acollida, dels professionals acreditats i dels inscrits   
Dades economicofinanceres:   
Domiciliació bancària  
Cessions previstes:  
- Consells de col·legis autonòmics i col·legis oficials de la mateixa professió  
- Consells i col·legis d'altres professions, quan siga per a l'exercici de competències semblants o quan així es dispose en una llei   
- Òrgans jurisdiccionals   
- Administracions general de l'estat, de les comunitats autònomes, local i institucions de caràcter públic competents, per a l'exercici de competències semblants o quan així ho establisca una llei   
- Servicis públics responsables de la producció d'estadístiques oficials   
- Assegurances obligatòries de responsabilitat professional   
- Qualsevol altra que resulte de la normativa vigent, amb rang de llei  
Transferències:   
Autoritats competents dels estats membres de la Unió Europea, o d'origen o d'acollida, dels professionals acreditats i dels inscrits.   
Consell de Col·legis de la Unió Europea, si és el cas.   
Unitat o servici davant els quals es pot exercitar el dret d'accés:   
secretaria corresponent de cada corporació de dret públic   
Mesures de seguretat   
Nivell mitjà  
ANNEX III   
Fitxer de pèrits  
Fitxer de pèrits que conté dades relatives als gestors col·legiats en el Col·legi Oficial de Gestors Administratius que s'han incorporat al llistat de pèrits i que periòdicament es remet a l'administració de justícia a l'empara de la legislació processal aplicable.  
Usos i fins:   
- Registre de col·legiats inscrits  
- Llista de pèrits judicials i extrajudicials  
- Emissió de certificats i acreditacions relacionades amb l'exercici de potestats juridicopúbliques  
- Enviament de comunicacions, en l'àmbit nacional i internacional, vinculades amb l'exercici de potestats de dret públic  
- Fins científics històrics i estadístics  
Responsable de fitxers:   
Col·legi Oficial de Gestors Administratius de València i consells generals   
Col·lectiu afectat:   
Gestors col·legiats interessats a formar part del llistat de pèrits esmentat.  
Procediment d'arreplegada de dades:   
El propi interessat a través de formularis  
Estructura bàsica i tipus de dades:   
Dades identificatives:   
- Nom i cognoms   
- DNI/NIF, passaport i/o permís de residència  
- Direcció professional: inclou telèfon, fax, e-mail i web  
- Domicili particular (previ consentiment)  
Dades acadèmiques i professionals:   
- Número de col·legiat, d'acreditat o d'inscrit  
- Modalitat d'exercici i especialització  
- Titulacions  
- Formació  
Cessions previstes:  
- Administració de justícia en l'aplicació de la legislació processal, amb consentiment dels interessats.  
Unitat o servici davant els quals es pot exercitar el dret d'accés, rectificació, cancel·lació i oposició:   
Secretaria del Col·legi Oficial de Gestors Administratius   
Mesures de seguretat   
Nivell bàsic  
València, 16 de juliol de 2007.- La secretària: Amparo Loras Bas.


Còpia Permalink ELI